open-index/open-wikipedia-markdown huggingface dataset:
Σκολιό (βουνοκορφή)

thumb|right|300px|Η Κορυφή Σκολιό
right|thumb|300px|Ανεβαίνοντας από τα ανατολικά, αριστερά η κορυφή Σκολιό
**Σκολιό** ονομάζεται η τρίτη σε ύψος κορυφή του Ολύμπου αλλά και της Ελλάδας, μετά τον Μύτικα και το Στεφάνι, με ακριβές ύψος 2.905,2  μέτρα. Βρίσκεται νοτιοδυτικά του Μύτικα και δυτικά της Σκάλας. Έχει εύκολη πρόσβαση από την ανατολική και την νότια πλευρά. Από την βόρεια πλευρά είναι προσβάσιμη μόνο με αναρρίχηση μέσα από τα Καζάνια, από την δυτική μέσω της κόψης Σκολιού και νοτιοδυτικά ανεβαίνοντας από την Μεγάλη Γούρνα. Λόγω της ευκολίας της στην ανάβαση φέρει και το όνομα Σκολιό από το σχολείο.
[μικρογραφία|Σκολιό, 1919, [Φρεντερίκ Μπουασονά]]

## Πρόσβαση
Ο πιο εύκολος τρόπος πρόσβασής της είναι από την πλευρά της Θεσσαλίας, ανεβαίνοντας με αυτοκίνητο έως την Μεγάλη Γούρνα (βλέπουμε το Σκολιό βορειοανατολικά), και συνεχίζοντας το Ευρωπαϊκό μονοπάτι μεγάλων αποστάσεων Ε4 που μας οδηγεί στον Μύτικα. Ο δεύτερος εύκολος τρόπος είναι ξεκινώντας από τα Πριόνια, μέσω του μονοπατιού Ε4, φτάνουμε στην Κορυφή Σκάλα και έπειτα στο Σκολιό.

## Παραπομπές


Ολυμπος
Ολυμπος
Κατηγορία:Κορυφές της Ελλάδας
Σκολιό
Συγκρότημα εκτοξεύσεων 4

Το ***συγκρότημα εκτοξεύσεων*** πυραύλων με τον αριθμό ***LC-4*** στο ακρωτήριο Κανάβεραλ ήταν διαστημική βάση της Πολεμικής Αεροπορίας στην περιοχή του νησιού Merritt στην Φλόριντα. Χρησιμοποιήθηκε τη δεκαετία του 1950 και στις αρχές της δεκαετίας του 1060 ως εξέδρα δοκιμαστικών εκτοξεύσεων των πυραύλων Bomarc, Redstone και Matador.
## Ιστορικό
Το συγκρότημα κατασκευάστηκε μαζί με τα LC-1, LC-2 και LC-3 στα πλαίσια του στρατιωτικού προγράμματος Snark πυραύλων εδάφους - εδάφους.

Ύστερα από την τελευταία εκτόξευση του Bomarc το 1960, μερικά από τα κτίρια του συγκροτήματος μετατράπηκαν σε κτίρια ιατρικού εφοδιασμού για το διαστημικό πρόγραμμα Mercury. Την δεκαετία του 1980 το συγκρότημα χρησιμοποιήθηκε για την εκτόξευση αερόστατων ραντάρ.
## Χρονολογία εκτοξεύσεων

## Εξωτερικοί σύνδεσμοι
* LC-4 bei Astronautix (englisch)

Κατηγορία:Συγκροτήματα εκτόξευσης πυραύλων Κέιπ Κανάβεραλ
Συγκρότημα εκτοξεύσεων 9

Το ***συγκρότημα εκτοξεύσεων*** πυραύλων με τον αριθμό ***LC-9*** στο ακρωτήριο Κανάβεραλ ήταν διαστημική βάση της Πολεμικής Αεροπορίας των ΗΠΑ στην περιοχή του νησιού Merritt στην Φλόριντα. Χρησιμοποιήθηκε για λίγα χρόνια από τα μέσα της δεκαετίας του 1950 ως τα τέλη της ίδιας δεκαετίας για δοκιμαστικά του πυραύλου εδάφους - εδάφους τύπου Navaho.
## Ιστορικό
Το συγκρότημα κατασκευάστηκε στα μέσα της δεκαετίας του 1950 από την Αμερικάνικη Πολεμική Αεροπορία για τα δοκιμαστικά του πυραύλου Navaho. Ο πύραυλος αυτός αποτελείτο από δύο τμήματα: έναν πύραυλο εκτόξευσης και το βλήμα του πυραύλου με δύο βοηθητικά τζετ κατεύθυνσης. Η κατασκευή του πυραύλου ήταν τέτοια που εκτοξευόταν και, σε ύψος 13 χιλιομέτρων, το βλήμα αποκοβόταν από τον πύραυλο εκτόξευσης και συνέχιζε την πτήση του με ταχύτητα Mach 3 με τα βοηθητικά τζετ, για να προσγειωθεί μετά από επιτυχημένη πτήση σε έναν διάδρομο προσγείωσης του Ακρωτηρίου Κανάβερελ.

Η χρήση του συγκροτήματος LC-9 ανακοινώθηκε επίσημα στις 29 Ιουνίου 1956. Η πρώτη εκτόξευση ακολούθησε στις 6 Νοεμβρίου του ίδιου έτους, και διάρκεσε 26 δευτερόλεπτα, αφού τερματίστηκε άδοξα από την έκρηξη των καυσίμων. Στις 25 Απριλίου 1957 και κατά την έναρξη της τρίτης εκτόξευσης, ο πύραυλος εξερράγη στο έδαφος καταστρέφοντας την εξέδρα. Ακολούθησαν και άλλες άτυχες απόπειρες εκτόξευσης, μέχρι που το δοκιμαστικό πρόγραμμα τελικά αναστάλθηκε και ο πύραυλος Navaho αντικαταστάθηκε από τον διηπειρωτικό πύραυλο Atlas. Η τελευταία εκτόξευση πραγματοποιήθηκε στις 18 Νοεμβρίου 1958. Το συγκρότημα αποσυναρμολογήθηκε εν μέρει το 1959.
## Περιγραφή του συγκροτήματος
Ο πύραυλος ήταν τοποθετημένος κάθετα στο κέντρο μιας εξέδρας εκτόξευσης. Κάτω από τον πύραυλο ήταν προσαρμοσμένη μια πλάκα για να εκτρέπεται ο πίδακας των καυσαερίων την στιγμή της εκτόξευσης. Τα καυσαέρια διοχετεύονταν μέσα από υπόγεια τούνελ και πέρναγαν μέσα από τεχνητούς καταρράκτες παγωμένου νερού για να αποθερμαίνονται. Στην άλλη μεριά της εξέδρας ήταν προσαρμοσμένος ένας βραχίονας ανέγερσης που ανασήκωνε τον πύραυλο σε κάθετη θέση και τον συγκρατούσε πριν την εκτόξευση. Σε περίπτωση κακοκαιρίας, ο πύραυλος προστατευόταν από την βροχή και τους κεραυνούς από ένα κινητό υπόστεγο που συρόταν επάνω σε ράγες. Ο έλεγχος της εκτόξευσης γινόταν από ένα κοντινό οχυρό, το λεγόμενο Blockhaus, που σήμερα χρησιμοποιείται για αποθήκη. Το οχυρό δεν είχε οπτική επαφή με τον πύραυλο, παρά μόνο μέσω ενός περισκοπίου. 
## Χρονολογία εκτοξεύσεων

## Εξωτερικοί σύνδεσμοι
* LC-9 bei Astronautix (αγγλικά)
* LC-9 auf den Seiten der Canaveral Air Force Station Virtual Tour

Κατηγορία:Συγκροτήματα εκτόξευσης πυραύλων Κέιπ Κανάβεραλ
Συγκρότημα εκτοξεύσεων 10

Το ***συγκρότημα εκτοξεύσεων*** πυραύλων με τον αριθμό ***LC-10*** στο ακρωτήριο Κανάβεραλ ήταν διαστημική βάση της Πολεμικής Αεροπορίας στην περιοχή του νησιού Merritt στην Φλόριντα. Κατασκευάστηκε μαζί με το LC-9 για την πραγματοποίηση των δοκιμαστικών εκτοξεύσεων πυραύλων τύπου Navaho και ήταν σε λειτουργία για λίγα χρόνια στο τέλος της δεκαετίας του 1950. Χρησιμοποιήθηκε επίσης για την εκτόξευση πυραύλων Alpha Draco και Jason πυρηνικής έρευνας της ατμόσφαιρας. 
## Ιστορικό
Το συγκρότημα αυτό κατασκευάστηκε το 1956 από την Αμερικανική Πολεμική Αεροπορία για την δοκιμαστική εκτόξευση του πειραματικού πυραύλου Navaho. Το πρόγραμμα είχε ξεκινήσει το 1946 και είχε ως στόχο την εξέλιξη ενός διηπειρωτικού πυραύλου. Η χρήση του συγκροτήματος 10 ανακοινώθηκε επίσημα στις 29 Ιουνίου 1956. Η πρώτη εκτόξευση πυραύλου Navaho πραγματοποιήθηκε στις 12 Αυγούστου 1957. Ο πύραυλος εκτροχιάστηκε αμέσως μετά από την απογείωση και έπεσε στον Ατλαντικό ωκεανό. Τα επόμενα χρόνια η χρήση του συγκροτήματος περιορίστηκε σε ασκήσεις λειτουργίας του πυραύλου, ώσπου το συγκρότημα έκλεισε το 1958 λόγω αποτυχιών και αλλεπάλληλων αναβολών του όλου προγράμματος.

Μετά το τέλος του προγράμματος Navaho, το συγκρότημα χρησιμοποιήθηκε για εκτοξεύσεις πυραύλων τύπου Jason πυρηνικής έρευνας. Ο πύραυλος Jason είχε πέντε βαθμίδες και έφτανε μέχρι τα 800 χλμ. ύψος στα πλαίσια του ατομικού προγράμματος Operation Argus. Σκοπός του προγράμματος ήταν η έκρηξη ατομικής βόμβας σε μεγάλο ύψος στην ατμόσφαιρα και η παρατήρηση των αποτελεσμάτων της έκρηξης αυτής. Τον Αύγουστο και Σεπτέμβριο του 1958 πραγματοποιήθηκαν συνολικά έξι επιτυχείς εκτοξεύσεις πυραύλων του τύπου αυτού.

Στην συνέχεια το συγκρότημα χρησιμοποιήθηκε για την εκτόξευση τριών πυραύλων τύπου Alpha Draco το 1959. Κατασκευαστής των πυραύλων τύπου Alpha Draco ήταν η McDonnell. Αποτελούντο από δύο βαθμίδες στερεών καυσίμων και ένα σώμα επαναφοράς στην Γη από ύψος 30 χιλιομέτρων, το οποίο ήταν ικανό χωρίς βοηθητικούς προωθητικούς πυραύλους να διανύσει 400 χιλιόμετρα από το σημείο εκτόξευσής του. Συνολικά εκτοξεύθηκαν τρεις πύραυλοι Alpha Draco από το σύμπλεγμα 10. Η τελευταία εκτόξευση έγινε στις 27 Απριλίου 1959.

Τελικά, το συγκρότημα απενεργοποιήθηκε το 1959 και οι εγκαταστάσεις αποσυναρμολογήθηκαν για να δώσουν την θέση τους στις εγκαταστάσεις εκτόξευσης διηπειρωτικών πυραύλων τύπου Minuteman.
## Περιγραφή του συγκροτήματος
Το συγκρότημα LC-10 ήταν αντίγραφο του LC-9.
## Χρονολογία εκτοξεύσεων

## Εξωτερικοί σύνδεσμοι
* LC-10 bei Astronautix
* LC-10 auf den Seiten der Canaveral Air Force Station Virtual Tour

Κατηγορία:Συγκροτήματα εκτόξευσης πυραύλων Κέιπ Κανάβεραλ
Συγκρότημα εκτοξεύσεων 11

Το ***συγκρότημα εκτοξεύσεων*** πυραύλων με τον αριθμό ***LC-11*** στο ακρωτήριο Κανάβεραλ ήταν διαστημική βάση της Πολεμικής Αεροπορίας στην περιοχή του νησιού Merritt στην Φλόριντα. Ήταν σε λειτουργία από τα τέλη της δεκαετίας 1950 ως τα μέσα της δεκαετίας του 1960 και χρησιμοποιήθηκε για δοκιμαστικές εκτοξεύσεις και πτήσεις του διηπειρωτικού πυραύλου Atlas. 

Απενεργοποιήθηκε επίσημα το 1967 μαζί με το LC-12 και το LC-14.
## Χρονολογία εκτοξεύσεων

## Εξωτερικοί σύνδεσμοι
* LC-11 bei Astronautix

Κατηγορία:Συγκροτήματα εκτόξευσης πυραύλων Κέιπ Κανάβεραλ
Συγκρότημα εκτοξεύσεων 15

Το ***συγκρότημα εκτοξεύσεων*** πυραύλων με τον αριθμό ***LC-15*** στο ακρωτήριο Κανάβεραλ ήταν διαστημική βάση της Πολεμικής Αεροπορίας στην περιοχή του νησιού Merritt στην Φλόριντα. Κατασκευάστηκε το 1959 μαζί με το LC-16, το LC-19 και το LC-20 για τα δοκιμαστικά του πυραύλου τύπου Titan και παρέμεινε σε λειτουργία μέχρι τα μέσα της δεκαετίας του 1960. Απενεργοποιήθηκε επίσημα τον Μάρτιο του 1967 και αποσυναρμολογήθηκε τρεις μήνες αργότερα.
## Χρονολογία εκτοξεύσεων

## Εξωτερικοί σύνδεσμοι
* LC-15 bei Astronautix

Κατηγορία:Συγκροτήματα εκτόξευσης πυραύλων Κέιπ Κανάβεραλ
Γενίκιοϊ

Το **Γενίκιοϊ** () είναι χωριό της Τουρκίας κοντά στις Σαράντα Εκκλησιές. Ανήκει στον Δήμο Αρτεσκού της επαρχίας Σαράντα Εκκλησιών. Ο πληθυσμός ήταν σχεδόν αποκλειστικά ελληνικός, αλλά μετά την μικρασιατική καταστροφή και την ανταλλαγή πληθυσμών του 1923, οι κάτοικοι μετακινήθηκαν στην Ελλάδα, κυρίως στο Πεδινό Κιλκίς. Σύμφωνα με άλλες πηγές μερικοί μετακινήθηκαν και στη Βουλγαρία. Στη θέση τους ήρθαν Τούρκοι από τη Θεσσαλονίκη.

Η οικονομία του χωριού είναι κυρίως κτηνοτροφική / αγροτική.

## Πληθυσμός

## Διοίκηση
Οι κοινοτάρχες τα τελευταία χρόνια
:2004 - Μουσταφά Ασκίν
:1999 - Σελίμ Αλτίν
:1994 - Κεμάλ Οζκάν
:1991 - Σελίμ Αλτίν
:1989 - Ιχσάν Κανάτ

## Παραπομπές


Κατηγορία:Χωριά της Τουρκίας
ΚΦ Ος Μπελενένσες

Η **Μπελενένσες** (πορτογαλικά: *Clube de Futebol Os Belenenses*) είναι αθλητικός σύλλογος της Πορτογαλίας. Ιδρύθηκε το 1919 και είναι ένας από τους παλαιότερους συλλόγους στην Πορτογαλία. Η έδρα της ομάδας είναι στο Μπελέμ ένα ιστορικό προάστιο της Λισαβόνας. Η μετάφραση του ονόματος της ομάδας είναι *Οι μοναδικοί από το Μπελέμ*. Οι βασικές δραστηριότητες του συλλόγου είναι το ποδόσφαιρο, η χειροσφαίριση, η καλαθοσφαίριση κ.α.

## Οι τίτλοι
Πρωτάθλημα ποδοσφαίρου Πορτογαλίας

* 1945-46

Κύπελλο Ποδοσφαίρου Πορτογαλίας

* 1942
* 1960
* 1989

## Εξωτερικοί σύνδεσμοι

* Η επίσημη ιστοσελίδα της ομάδας

Κατηγορία:Αθλητικοί σύλλογοι Πορτογαλίας
Μ
Κατηγορία:Ιδρύσεις ποδοσφαιρικών ομάδων το 1919
Δήμος Κιλκίς (πρόγραμμα Καποδίστριας)

Ο **Δήμος Κιλκίς ** του προγράμματος Καποδίστριας ήταν δήμος που λειτούργησε την περίοδο 1999-2010. Συστάθηκε με το πρόγραμμα Καποδίστριας από τη συνένωση του παλαιότερου δήμου Κιλκίς και των γειτονικών του παλαιότερων κοινοτήτων, που αποτέλεσαν στη συνέχεια τα δημοτικά διαμερίσματα του δήμου. Το 2010 καταργήθηκε και εντάχθηκε στον νέο διευρυμένο δήμο Κιλκίς. Καταλάμβανε έκταση 1581.21 τ.χλμ, και είχε πληθυσμό 56.336 κατοίκους (απογραφή 2001).

Ο δήμος Κιλκίς περιλάμβανε τα παρακάτω δημοτικά διαμερίσματα και οικισμούς.
: ** [[Δημοτικό διαμέρισμα Κιλκίς|Δ.δ. Κιλκίς]] ** [ 18.958 ]  
::* το Κιλκίς [ 17.430 ]  
::* η Αργυρούπολη [ 591 ]  
::* το Ζαχαράτο [ 101 ]  
::* η Κολχίδα [ 143 ]  
::* το Μεταλλικό [ 371 ]  
::* η Ξηρόβρυση [ 172 ]  
::* το Σεβαστό [ 150 ]  
: ** [[Δημοτικό διαμέρισμα Βαπτιστού Κιλκίς|Δ.δ. Βαπτιστού]] ** [ 504 ]  
::* ο Βαπτιστής [ 449 ]  
::* τα Κυριακαίικα [ 55 ]  
: ** [[Δημοτικό διαμέρισμα Καστανιών Κιλκίς|Δ.δ. Καστανιών]] ** [ 595 ]  
::* οι Καστανιές [ 595 ]  
::* η Σωτηρούδα [ 0 ] 
: ** Δ.δ. Κρηστώνης ** -- η Κρηστώνη [ 1.138 ]
: ** [[Δημοτικό διαμέρισμα Λειψυδρίου Κιλκίς|Δ.δ. Λειψυδρίου]] ** [ 556 ]  
::* το Λειψύδριο [ 121 ]  
::* η Ακροποταμιά [ 212 ]  
::* η Άνω Ποταμιά [ 105 ]  
::* η Κάτω Ποταμιά [ 118 ]  
: ** Δ.δ. Μεγάλης Βρύσης ** -- η Μεγάλη Βρύση [ 520 ]
: ** Δ.δ. Μελανθίου ** -- το Μελάνθιο [ 235 ]
: ** [[Δημοτικό διαμέρισμα Μεσιανού Κιλκίς|Δ.δ. Μεσιανού]] ** [ 906 ]  
::* το Μεσιανό [ 195 ]  
::* το Δαφνοχώρι [ 63 ]  
::* το Λεβεντοχώρι [ 266 ]  
::* το Παλαιό Γυναικόκαστρο [ 382 ]  
: ** Δ.δ. Σταυροχωρίου ** -- το Σταυροχώρι [ 481 ]
: ** Δ.δ. Χωρυγίου ** -- το Χωρύγι [ 919 ]
Κουκουναριά

thumb|''Pinus pinea''
Η **κουκουναριά** (*Pinus pinea* – *Πεύκη η πίτυς*) είναι ένα ιθαγενές πεύκο της Νότιας Ευρώπης στην περιοχή της Μεσογείου. Το δέντρο καλλιεργείται για τους εδώδιμους σπόρους του από τους προϊστορικούς χρόνους.

## Χαρακτηριστικά
Η κουκουναριά μπορεί να υπερβεί τα 25 μέτρα σε ύψος, αν και συνήθως είναι λιγότερο ψηλή, γύρω στα 12-20 μέτρα. Έχει μια χαρακτηριστική ομπρελοειδή μορφή με κοντό κορμό και στρογγυλή επίπεδη κορυφή. Ο φλοιός είναι χοντρός, καστανοκόκκινος και βαθιά χαραγμένος από φαρδιές, κατακόρυφες πλάκες. Έχει ευλύγιστα βελονοειδή φύλλα ανά δυο σε βραχυκλάδια, μήκους 10-18 εκατοστών. Τα νεαρά δέντρα έχουν διαφορετικά φύλλα, μήκους 2-4 εκατοστών με γλαυκοπράσινο χρώμα.

Οι κώνοι είναι ωοειδείς, μήκους 8-15 εκατοστών και χρειάζονται 36 μήνες για να ωριμάσουν, περισσότερο από κάθε άλλο πεύκο. Οι σπόροι είναι μεγάλοι, μήκους δύο εκατοστών, ανοιχτοί καστανοί με μια μαύρη επίστρωση που φεύγει εύκολα. Οι σπόροι διαδίδονται με τα ζώα και στην πρόσφατη ιστορία με την βοήθεια των ανθρώπων.

## Χρήση στη μαγειρική
Ο εδώδιμος σπόρος είναι γνωστός ως κουκουνάρι και χρησιμοποιείται στη Μεσογειακή κουζίνα, με πιο γνωστή τη χρήση του ως βασικό συστατικό της Ιταλικής σάλτσας πέστο.

## Ιστορία
Η αρχική καταγωγή της κουκουναριάς είναι η Πορτογαλία, η Ισπανία και η Βόρεια Αφρική (όταν το κλίμα ήταν κάποτε πιο υγρό). Καλλιεργείται συστηματικά εδώ και 6.000 χρόνια για τους εδώδιμους σπόρους της, τους οποίους εμπορεύονταν οι άνθρωποι από τα αρχαία χρόνια. Έχει εγκλιματιστεί σε όλη την περιοχή της Μεσογείου εδώ και τόσο καιρό που θεωρείται ιθαγενές στα μέρη που φυτρώνει, ενώ πολύ πρόσφατα (από το 1700) έχει εισαχθεί σε χώρες με μεσογειακό κλίμα. Μέχρι τώρα έχει εγκλιματιστεί στη Νότια Αφρική, την Καλιφόρνια, την Αυστραλία και τη Δυτική Ευρώπη.

## Παραπομπές


## Εξωτερικοί σύνδεσμοι
* 
* 

Κατηγορία:Πευκοειδή
Κατηγορία:Μεσογειακή χλωρίδα
Κατηγορία:Καλλωπιστικά δέντρα
Κατηγορία:Ελληνική χλωρίδα
Κυχρεύς

Ο **Κυχρεύς** ήταν ο πρώτος μυθικός βασιλιάς της Σαλαμίνας. Ήταν γιος του Ποσειδώνα και της Νύμφης Σαλαμίνας, κόρης του Ασωπού (ποταμού). Ο Κυχρεύς ανέλαβε βασιλιάς της νήσου αφού φόνευσε προηγουμένως ένα φοβερό δράκοντα (τεράστιο φίδι), που λυμαίνονταν την περιοχή.

Ο Κυχρεύς είχε μόνο μία κόρη που έλαβε σύζυγο ο Σκίρων, ή κατ΄ άλλο μύθο ο Ακταίος. Έτσι όταν πέθαινε άφησε τον θρόνο του στον Τελαμώνα που είχε καταφύγει στη Σαλαμίνα από την Αίγινα, όταν ο πατέρας του, Αιακός, τον εκδίωξε μόλις ανακάλυψε ότι αυτός είχε σκοτώσει τον αδελφό του Φώκο. 
Από τον μυθικό αυτόν βασιλιά ονομάσθηκε αρχικά η νήσος Σαλαμίνα Κύχρεια καθώς και η κυριότερη πόλη αυτής.

Πολλοί αρχαίοι καλλιτέχνες απεικονίζουν τον Κυχρέα ως διφυή, δηλαδή από τη μέση και πάνω με ανθρώπινη μορφή και από τη μέση και κάτω με μορφή φιδιού. Στη Σαλαμίνα υπήρχε προς τιμή του ιδιαίτερο ιερό που λατρεύονταν ως ήρωας. Οι αρχαίοι Αθηναίοι πιστεύοντας ότι στη Ναυμαχία της Σαλαμίνας ο Κυχρεύς είχε λάβει μέρος, βοηθώντας τους στη νίκη, του απέδιδαν θείες τιμές και τελούσαν σπουδαίες εορτές καλούμενες Κυχρεία.

## Παραπομπές
Κατηγορία:Μυθικοί βασιλείς της Σαλαμίνας
Κατηγορία:Παιδιά του Ποσειδώνα
S/2004 S 6

Το **S/2004 S 6** είναι το προσωρινό όνομα ενός αντικειμένου που εμφανίζεται να βρίσκεται σε τροχιά γύρω από τον Κρόνο, κοντά στον δακτύλιο F. Δεν έχει προσδιοριστεί ακόμα αν πρόκειται για κάποια παροδική μάζα σκόνης ή αν είναι ένας στερεός στην σύνθεσή του μικρός δορυφόρος.

## Ανακάλυψη
Ανακαλύφθηκε για πρώτη φορά από επιστήμονες, σε έλεγχο στις εικόνες που τράβηξε ο δορυφόρος Cassini-Huygens, στις 28 Οκτωβρίου του 2004 και ανακοινώθηκε στις 8 Νοεμβρίου του ίδιου έτους. Φαίνεται πώς είναι το πιο ορατό από τα κινούμενα αντικείμενα στην περιοχή, καθώς είχε, πιθανόν, εντοπιστεί σε άλλες, τουλάχιστον, πέντε περιπτώσεις, μέχρι τα τέλη 2005. Σε αντίθεση, τα άλλα δύο αντικείμενα που είχαν παρατηρηθεί στη περιοχή του δακτυλίου F (τα S/2004 S 3 και S/2004 S 4), αν και παρατηρήθηκαν νωρίτερα, δεν είχαν κάνει την εμφάνισή τους τόσες φορές. Εντούτοις, συνεχίζει να είναι ασαφής εάν υπάρχει ένας στερεός πυρήνας στο S/2004 S 6 ή εάν είναι μια παροδική μάζα σκόνης που θα διαλύσει σε ένα χρονοδιάγραμμα κάποιων ετών ή μηνών. Ειδικότερα, μια ακολουθία φωτογραφιών που κάλυπτε μια ολόκληρη τροχιακή περιοχή 4 χλμ, που λήφθηκε στις 15 Νοεμβρίου 2004 (λίγο μετά από την ανακάλυψη του S/2004 S 6) απέτυχε να εντοπίσει ξανά το αντικείμενο, ενώ αυτό εμφανίστηκε πάλι αργότερα. Οι καταστάσεις φωτισμού σε μέρος της τροχιάς του S/2004 S 6 ήταν διαφορετικοί κατά τη διάρκεια αυτών των δύο παρατηρήσεων, εντούτοις, η εμφάνισή του έγινε όταν η περιοχή ήταν έντονα φωτισμένη από τον Ήλιο. Μία προτεινόμενη άποψη αναφορικά με την απουσία του τον Νοέμβριο, ήταν ότι η παρατήρησή του S/2004 S 6 οφείλεται πρώτιστα σε ένα διάχυτο σύννεφο λεπτής σκόνης, που είναι πολύ φωτεινότερη και υπάρχει στο μπροστινό μέρος του, που φωτίζεται περισσότερο λόγω των συνθηκών της φωτογράφησης, και ότι ο στερεός πυρήνας είναι (ενδεχομένως) μικρός. 
200px|thumb|left|To S/2004 S 6 σε 4 φωτογραφίες
Το S/2004 S 6 έχει παρατηρηθεί τόσο εσωτερικά όσο και εξωτερικά από το κύριο δακτύλιο F, και η τροχιά του πρέπει να διασχίζει το δακτύλιο. Οι υπολογισμοί δείχνουν ότι το αντικείμενο περνά περιοδικά μέσα από το υλικό των δαχτυλιδιών, π.χ. στις 9 Απριλίου 2005. Έχει προταθεί, ότι μια σπειροειδής δομή στο πιο λεπτό υλικό που περιβάλλει το δακτύλιο F, μπορεί να οφείλεται σε αυτό το γεγονός.

Παρατηρώντας τις εικόνες, διαπιστώνει κάποιος πως το φωτεινό σύννεφο σκόνης που περιβάλει το αντικείμενο είναι αρκετά μεγάλο, φτάνοντας τα 2.000 χιλιόμετρα μήκος. Με βάση, λοιπών, την φωτεινότητα των εικόνων υπολογίζεται πως η διάμετρος του αντικειμένου δεν θα ξεπερνά τα 3 με 5 χιλιόμετρα.

Τα πρόσθετα στοιχεία που ήρθαν το 2008 σχετικά με τον δακτύλιο F, θεωρούν αναγκαία την παρουσία του S/2004 S 6 ή ένα σώματος όπως αυτό, ώστε να εξηγηθεί η δυναμική του δακτυλίου. Ωστόσο αυτά, τα στοιχεία του 2005 που συνέλεξε το Κασσίνι, λένε πως είναι μια μάζα από υλικό του δακτυλίου που έπειτα διαλύθηκε, γιατί αν ήταν κάποιος δορυφόρος θα εμφανιζόταν και σε σημερινές φωτογραφίες του δακτυλίου και της γύρω περιοχής.

300px|thumb|left
336px|thumb|left|που εντοπίστηκε στις 21 Ιουνίου του 2005 από το Cassini, και πιθανόν να είναι το S/2004 S.

Κατηγορία:Φυσικοί δορυφόροι Κρόνου
Ειρήνη του Καλλία

Η **Ειρήνη του Καλλία** είναι μια συνθήκη ειρήνης που συνομολογήθηκε περί το 449 π.Χ. μεταξύ της Δηλιακής Συμμαχίας (με ηγέτιδα την Αθήνα) και της Περσίας, τερματίζοντας τους Περσικούς Πολέμους. Πολλοί ιστορικοί ονομάζουν την ειρήνη Κιμώνειο, υποστηρίζοντας ότι κύριος συντελεστής της ήταν ο Κίμων με τις νίκες του εναντίον των Περσών. Ηταν το πρώτο σύμφωνο συμβιβασμού μεταξύ της Περσίας των Αχαιμενιδών και μιας ελληνικής πόλης. 

Τις διαπραγματεύσεις για την ειρήνη πραγματοποίησε ο Καλλίας, ένας Αθηναίος πολιτικός. Η Περσία είχε χάσει προοδευτικά έδαφος υπέρ των Ελλήνων, μετά το τέλος της εισβολής του Ξέρξη Α' το 479 π.Χ., και κατά το 450 π.Χ. ήταν έτοιμη για ειρήνη. Αλλά και η Αθήνα επιθυμούσε την ειρήνη, καθώς είχε πρόσφατα χάσει ολόκληρο στόλο βοηθώντας αιγυπτιακή εξέγερση εναντίον της Περσίας.

Η Ειρήνη του Καλλία έδωσε αυτονομία στις ιωνικές πόλεις στη Μικρά Ασία, απαγόρευσε την ίδρυση περσικών σατραπειών στην ακτή του Αιγαίου, και απαγόρευσε στα περσικά πλοία να έρχονται στο Αιγαίο. Η Αθήνα συμφώνησε να μην παρέμβει σε περσικές κτήσεις στη Μικρά Ασία, την Κύπρο, τη Λιβύη και την Αίγυπτο.

Κατηγορία:Συνθήκες ειρήνης αρχαίας ελληνικής ιστορίας
Κατηγορία:Πόλεμοι της Δηλιακής Συμμαχίας
S/2004 S 3

## Ανακάλυψη

Το **S/2004 S 3** είναι το προσωρινό όνομα με το οποίο είναι γνωστό ένα σώμα το οποίο φαίνεται να βρίσκεται σε τροχιά γύρω από τον Κρόνο, πέρα από το εξωτερικό σκέλος του δακτυλίου F. Ανακαλύφθηκε στις 21 Ιουνίου του 2004, από επιστήμονες της Cassini Imaging Science Team, σε φωτογραφίες που τράβηξε ο δορυφόρος  Cassini-Huygens, και ανακοινώθηκε στις 9 Σεπτεμβρίου του ίδιου έτους.

Παρ' όλες τις προσπάθειες για να επανεντοπιστεί έκτοτε, δεν έχει υπάρξει κάποια αξιόπιστη παρατήρηση του άλλη φορά. Σε μία εκτεταμένη φωτογράφηση σε μία περίοδο 4 χιλιομέτρων  στην περιοχή του, που έγινε τις 15 Νοεμβρίου του 2004, δεν έγινε δυνατόν να εντοπιστεί. Για τον λόγο αυτό, υπάρχει η άποψη πως ήταν μια προσωρινή μάζα υλικού που στη συνέχεια διαλύθηκε.

Ένα άλλο αντικείμενο, το S/2004 S 4, φωτογραφήθηκε περίπου 5 ώρες αργότερα από το S/2004 S 3, αλλά αυτή τη φορά ακριβώς μέσα στο δακτύλιο F. Λόγω της διαφορετικής θέσης εντοπισμού του δευτέρου αντικειμένου, του δόθηκε ένα διαφορετικό όνομα, αν και η άποψη πως πρόκειται για ένα ενιαίο αντικείμενο που διασχίζει την τροχιά του μέσα από το δακτύλιο F είναι επίσης δυνατή. Ένα τέτοιο σώμα πιθανώς να έχει τροχιά με μία ελαφρώς διαφορετική κλίση σε σχέση με το δακτύλιο F, περνώντας όχι πραγματικά μέσα από το υλικό του δακτυλίου, παρόλο που φαίνεται σαν να βρίσκεται τόσο στο εσωτερικό όσο και στο εξωτερικό μέρος από αυτόν.

Αν τελικά το S/2004 S 3 είναι ένα συμπαγές σώμα, τότε θα πρέπει να έχει διάμετρο 3 με 5 χιλιόμετρα, και ίσως να είναι ένας δορυφόρος-βοσκός (δηλαδή δορυφόρος που κινείται στα άκρα κάποιου δακτυλίου και τον επηρεάζει με τη βαρύτητά του) που κινείται εξωτερικά του δακτυλίου F.

Κατηγορία:Φυσικοί δορυφόροι Κρόνου
Χαμηλές πτήσεις

Οι ***Χαμηλές Πτήσεις*** είναι σειρά κόμικ του Αρκά. Δημοσιεύτηκε πρώτη φορά στο περιοδικό *Έψιλον* της ''Κυριακάτικης Ελευθεροτυπίας'' το 1991. Τα βιβλία εκδίδονται από τις εκδόσεις "Γράμματα".

## Πλοκή
Ένα αρσενικό σπουργίτι και ο γιος του ζούν ολομόναχοι σε μία τσιμεντούπολη αφού η μητέρα του σπουργιτιού, τους εγκατέλειψε για ένα χελιδόνι και έφυγε μαζί του στην Αφρική. Ο πατέρας προσπαθεί να ξαναφτιάξει την ζωή του και να μεγαλώσει μόνος του το παιδί του. Αλλά του είναι δύσκολο, καθώς το παιδί μετατρέπει την λύπη του, σε θυμό και μίσος για τον πατέρα του, τον οποίον δεν συμπαθεί καθόλου. Οπότε, η ζωή τους τελικά γίνεται μίζερη και μπλέκουν συνεχώς σε περιπέτειες και πολλές κωμικές καταστάσεις.

## Τεύχη

# *Μπαμπά πετάω!*
# *Σπουργίτι είσαι και φαίνεσαι*
# *Τίμα τον πατέρα σου*
# *Κάνε πουλί να δεις καλό*
# *Αν πετάξει το πουλί*
# *Με τον κηδεμόνα σου*
#  *Το έξυπνο πουλί*

Αργότερα, κυκλοφόρησε και επίτομο.

## Επίλογος
Το 2015, ο Αρκάς δημοσίευσε στην σελίδα του στο Facebook ένα στριπάκι με τον μικρό σπουργίτη ως ενήλικο. Ο πατέρας του είχε πεθάνει, ενώ ο μικρός σπουργίτης είχε αποκτήσει έναν γιο, που, ομοίως με τον πατέρα του, δεν τον συμπαθεί. Αυτό το στριπάκι συγκίνησε τους οπαδούς του Αρκά.

## Εξωτερικοί σύνδεσμοι
*Επίσημη ιστοσελίδα του Αρκά

## Παραπομπές


Κατηγορία:Αρκάς
Δάφνις (δορυφόρος)

Ο **Δάφνις** () είναι ένας εσωτερικός δορυφόρος του πλανήτη Κρόνου. Είναι επίσης γνωστός και με το όνομα **Κρόνος XXXV** (Saturn XXXV). Το προσωρινό του όνομα ήταν **S/2005 S 1**. Ο Δάφνις έχει διάμετρο περίπου 8 χιλιομέτρων και η τροχιά του βρίσκεται στον χώρο που ονομάζεται *χάσμα Keeler* μέσα στον δακτύλιο A. 

Πήρε το όνομά του το 2006 από τον Δάφνι, πρόσωπο της Ελληνικής μυθολογίας, ο οποίος ήταν βοσκός και φέρεται ως εφευρέτης της ποιμενικής ποίησης. Ο Δάφνις ήταν γιος του Ερμή και αδελφός του Πάνα, το όνομα του οποίου έχει δοθεί σε έναν άλλο εσωτερικό δορυφόρο του Κρόνου. Ο Πάνας και ο Δάφνις είναι οι μόνοι δύο γνωστοί δορυφόροι-βοσκοί (δορυφόροι που βρίσκονται κοντά σε κάποιον δακτύλιο επηρεάζοντάς τον με τη βαρύτητά τους) που έχουν τροχιά εντός κάποιου από τους κύριους δακτυλίους του Κρόνου (ο Πάνας βρίσκεται στο *[[Χάσμα Ένκε]]*). 
 
Ανακαλύφθηκε από τους επιστήμονες της Cassini Imaging Science Team  στις 6 Μαΐου του 2005, σε φωτογραφίες που έστειλε η διαστημοσυσκευή *[[Κασσίνι- Χόιχενς]]*, ερευνώντας μία ακολουθία χρόνου-σφάλματος των 0,180 δευτερολέπτων, χρονικής διάρκειας 16 λεπτών, που λήφθηκε την 1η Μαΐου 2005, με λήψεις από την εξωτερική πλευρά του δακτυλίου Α. Εντοπίστηκε ξανά σε 32 εικόνες χαμηλής-φάσης, που αφορούσαν τον δακτύλιο F, από τις 13 Απριλίου 2005 (συνολικού χρόνου λήψης 18 λεπτών) και πάλι σε δύο υψηλής ευκρίνειας (3,54 km/pixel) εικόνες, χαμηλής-φάσης, που λήφθηκαν στις 2 Μαΐου 2005.

Η Κλίση και η εκκεντρότητα της τροχιάς του είναι πολύ μικρές, αλλά διακριτές από το 0. Η εκκεντρότητα του ευθύνεται για το ότι η απόστασή του από τον Κρόνο ποικίλει, με ένα εύρος των περίπου 9 χλμ., ενώ η κλίση του προκαλεί μία μετακίνησή του προς τα πάνω και προς τα κάτω κατά περίπου 17 χλμ. Το χάσμα Keeler έχει πλάτος περίπου 42 χλμ. Στις κοντινότερες απεικονίσεις του Δάφνι από το Κασσίνι, το 2010, φαίνεται στην επιφάνεια του δορυφόρου ένας μεγάλος κρατήρας με εύρος τουλάχιστον 2 χιλιόμετρα.

## Γκαλερί


Αρχείο:PIA06237.jpg
Αρχείο:PIA21056 - Daphnis Up Close.jpg


## Παραπομπές


## Εξωτερικοί σύνδεσμοι
* Δάφνις από την Εξερεύνηση του Ηλιακού Συστήματος της NASA 
* Οι δορυφόροι του Κρόνου από τον Σκοτ Σέπαρντ 
* CICLOPS φωτογραφίες και βίντεο  
*  shows mathematical treatment and simulation of Daphnis' gravitational wake 

Κατηγορία:Φυσικοί δορυφόροι Κρόνου
Λούρος

Ο **Λούρος** είναι ποταμός της Ηπείρου με συνολικό μήκος 80 χλμ. Πηγάζει από το όρος Τόμαρος, διασχίζει μία στενή χαράδρα κατηφορίζοντας προς τον νομό Πρέβεζας, περνάει από τα χωριά Βολιάστα, Μουσιωτίτσα, Κουκλέσι, Γωνιά, Παναγιά, Κλεισούρα και μετά το χωριό Κερασώνα τα νερά του εγκλωβίζονται από το Τεχνητό Υδροηλεκτρικό Φράγμα της ΔΕΗ Λούρου, ύψους 25 μ. και πλάτους 70 μ. Ένα τμήμα των υδάτων του Λούρου διοχετεύεται με σήραγγα ανατολικά μέσα από λόφο (κατασκευή: 1963) και ξαναπέφτει στο κεντρικό τμήμα του ποταμού, λίγο πριν το χωριό Άγιος Γεώργιος. Ο Λούρος εκβάλλει στον Αμβρακικό κόλπο, όπου σχηματίζεται το δέλτα Λούρου, που αποτελεί σημαντικό οικοσύστημα. Τα τελευταία χρόνια διαπιστώθηκε ότι ο Λούρος έχει υποστεί ρύπανση σε κάποια τμήματά του. Η περιοχή του Λούρου είναι ένα από τα δύο ποτάμια παγκοσμίως (το άλλο είναι ο Στρυμώνας) όπου απαντάται το απειλούμενο γκαβόχελο.

## Παραπομπές


## Εξωτερικοί σύνδεσμοι
* 
* Νομός Πρέβεζας - Ο Ποταμός Λούρος
* 
* 

Κατηγορία:Ποταμοί της Ηπείρου
Μαρίνος Μητραλέξης

Ο **Μαρίνος Μητραλέξης** (1916-1948) υπήρξε διακεκριμένος πιλότος της ελληνικής Πολεμική Αεροπορίας. Λόγω των εντυπωσιακών επιτευγμάτων του σε εναέριες πολεμικές αποστολές κατά τη διάρκεια του Ελληνοϊταλικού πολέμου (1940) απέκτησε τη φήμη του θρυλικού χειριστή.

Αποφοίτησε, ως Ανθυποσμηναγός, από τη Σχολή Ικάρων το καλοκαίρι του 1940. Μετά την έναρξη του Ελληνοϊταλικού πολέμου έλαβε μέρος σε αποστολές αναγνώρισης και αναχαίτισης ιταλικών αεροσκαφών, ως χειριστής αεροσκάφους PZL P.24. Ο ίδιος πραγματοποίησε ένα από τα πιο αξιοπρόσεκτα αεροπορικά κατορθώματα την εποχή εκείνη: έχοντας εξαντλήσει τα πυρομαχικά του, εμβόλισε με τον έλικα του την ουρά ενός ιταλικού βομβαρδιστικού Savoia-Marchetti SM.79 το οποίο έπεσε σε περιδίνηση και συνετρίβη αμέσως μετά. Ο ίδιος έκανε επιτυχή προσγείωση, συνέλαβε υπό την απειλή του όπλου του το πλήρωμα του βομβαρδιστικού και το παρέδωσε στις ελληνικές αρχές. 

Ο Μαρίνος Μητραλέξης έμελλε να αφήσει την τελευταία του πνοή στα γαλανά νερά του Αιγαίου. Στις 19 Σεπτεμβρίου 1948, κατά την εκτέλεση αποστολής αναγνώρισης, το αεροσκάφος τύπου Airspeed Oxford κατέπεσε λόγω μηχανής βλάβης στη θαλάσσια περιοχή κοντά στην Τήνο και βυθίστηκε. Τον επισμηναγό Μητραλέξη ακολούθησαν στο υγρό τάφο ο αντισμήναρχος Δημοσθένης Πολίτης και ο επισμηναγός Δημήτριος Γαλανάκος, που επέβαιναν του μοιραίου αεροπλάνου.

## Πηγές
Γενικό Επιτελείο Αεροπορίας-PZL P.24
## Περαιτέρω μελέτη
*Περιοδικό πτήση: Μαρίνος Μητραλέξης, ο θρυλικός αεροπόρος

Μητραλέξης
Μητραλέξης
Βαλκανικό πεύκο

Το **βαλκανικό** ή **μακεδονικό** ή **πενταβέλονο πεύκο** (*Pinus peuce*) είναι ένα είδος πεύκου, ιθαγενές των βουνών της Ελλάδας, της Βόρειας Μακεδονίας, της Βουλγαρίας, της Αλβανίας και της Σερβίας. Στην Ελλάδα απαντάται στην οροσειρά της Ροδόπης και στον Βόρα (Καϊμακτσαλάν). Φυτρώνει σε υψόμετρα από 600 μέχρι 2.300 μέτρα, φτάνοντας συχνά στην αλπική ζώνη. Τα ώριμα δέντρα έχουν ύψος 35 έως 40 μέτρα και διάμετρο κορμού 1,5 μέτρο.

Ανήκει στην ομάδα του υπογένους *Strobus* και όπως όλα τα μέλη αυτής της ομάδας, οι βελόνες του φύονται ανά πέντε σε βραχυκλάδια, μήκους 6 έως 9 εκατοστών. Οι κώνοι έχουν συνήθως μήκος 8-16 εκατοστά (σπάνια φτάνουν τα 20 εκατοστά). Οι σπόροι έχουν μέγεθος 6 έως 7 χιλιοστά και διαδίδονται μέσω του ανέμου, αλλά και με τη βοήθεια του πτηνού καρυοθραύστης (*Nucifraga caryocatactes*). Είναι πολύ ανθεκτικό στον μύκητα *Cronartium ribicola*.

Το Βαλκανικό πεύκο είναι, επίσης, δημοφιλές διακοσμητικό δέντρο σε πάρκα και μεγάλους κήπους. Μεγαλώνει αργά και σταθερά και είναι ανθεκτικό στους ανέμους και στο δριμύ χειμερινό ψύχος, αφού αντέχει τουλάχιστον στους -45° C.

## Παραπομπές


## Εξωτερικοί σύνδεσμοι
* 

Κατηγορία:Καλλωπιστικά δέντρα
Κατηγορία:Πευκοειδή
Κατηγορία:Ευρωπαϊκή χλωρίδα
Κατηγορία:Ελληνική χλωρίδα
Συγκρότημα εκτοξεύσεων 47

μικρογραφία|Συγκρότημα εκτοξεύσεων 47
Το ***συγκρότημα εκτοξεύσεων*** πυραύλων με τον αριθμό ***LC-47*** στο ακρωτήριο Κανάβεραλ είναι βάση εκτόξευσης πυραύλων της Πολεμικής Αεροπορίας στην περιοχή του νησιού Merritt στην Φλόριντα.

Χρησιμοποιείται από το 1984 για πειράματα επιστημονικών μετρήσεων στην ανώτερη ατμόσφαιρα. Συνολικά έχουν εκτοξευθεί άνω των 500ων πυραύλων από την εξέδρα του συγκροτήματος αυτού.

## Εξωτερικοί σύνδεσμοι
* LC-47 auf Astronautix (englisch)

Κατηγορία:Συγκροτήματα εκτόξευσης πυραύλων Κέιπ Κανάβεραλ
Συγκρότημα εκτοξεύσεων 46

Το ***συγκρότημα εκτοξεύσεων*** πυραύλων με τον αριθμό ***LC-46*** στο ακρωτήριο Κανάβεραλ ήταν βάση εκτόξευσης πυραύλων του Αμερικάνικου Πολεμικού Ναυτικού στην περιοχή του νησιού Merritt στην Φλόριντα. Ήταν σε λειτουργία από τα μέσα της δεκαετίας 1980 για τις δοκιμαστικές εκτοξεύσεις του διηπειρωτικού πυραύλου Trident. Αργότερα ανακαινίσθηκε και από το 1990 χρησιμοποιήθηκε για την εκτόξευση πυραύλων τύπου Athena.
## Χρονολογία εκτοξεύσεων

## Εξωτερικοί σύνδεσμοι
* LC-46 auf Astronautix (englisch)

Κατηγορία:Συγκροτήματα εκτόξευσης πυραύλων Κέιπ Κανάβεραλ
Συγκρότημα εκτοξεύσεων 43

Το ***συγκρότημα εκτοξεύσεων*** πυραύλων με τον αριθμό ***LC-43*** στο ακρωτήριο Κανάβεραλ είναι βάση εκτόξευσης πυραύλων της Πολεμικής Αεροπορίας στην περιοχή του νησιού Merritt στην Φλόριντα. 

Χρησιμοποιήθηκε από τις αρχές τις δεκαετίας του 1960 ως τα μέσα της δεκαετίας του 1980 για την εκτόξευση πυραύλων sounding rocket. Συνολικά έχουν διεξαχθεί 2038 εκτοξεύσεις. Το 1984 οι εκτοξεύσεις των πυραύλων αυτών μετακόμισαν στο LC-47, και το and LC-43 αποσυναρμολογήθηκε για να χρησιμοποιηθεί ο χώρος για το LC-46.
## Παραπομπές

## Εξωτερικοί σύνδεσμοι
* Cape Canaveral virtual tour
* LC-43 auf Astronautix (englisch)

Κατηγορία:Συγκροτήματα εκτόξευσης πυραύλων Κέιπ Κανάβεραλ
Κουμρουλάρι

Το **Κουμρουλάρι** (τουρκικά: Kumrular) είναι ένα χωριό της Τουρκίας κοντά στις Σαράντα Εκκλησιές. Ανήκει στον Δήμο Αρτεσκού της επαρχίας Σαράντα Εκκλησιών. Το χωριό ήταν ένα ελληνικό χωριό, αλλά μετά τη Μικρασιατική καταστροφή και την ανταλλαγή πληθυσμών του 1923, οι κάτοικοι μετακινήθηκαν στην Ελλάδα, μερικοί στο Πεδινό Κιλκίς, αλλά και στη Βουλγαρία. 

Η οικονομία του χωριού είναι κυρίως κτηνοτροφική/αγροτική.

## Πληθυσμός
 
Το χωρίο έχει 250 μόνιμους κατοίκους. 

## Διοίκηση
Οι κοινοτάρχες τα τελευταία χρόνια
:2009 - İsmail Arabacı
:2004 - Hüseyin Akın
:1999 - Hasan Ballı
:1994 - SEZEN GÜR
:1989 - SEZEN GÜR
:1984 -SEZEN GÜR

## Παραπομπές


Κατηγορία:Χωριά της Τουρκίας
Ζαγουίσκερα

Το **Ζαγουίσκερα** (αγγλ.Sawiskera) ή πλήρως **(88611) Τεχαρονχιαβάκο I Ζαβίσκερα** είναι ο φυσικός δορυφόρος του αντικειμένου της Ζώνης του Κάιπερ 88611 Τεχαρονχιαβάκο και το μέγεθος του είναι περίπου τα 2/3 του μεγέθους αυτού του σώματος. Πήρε το όνομά του από τον Sawískera, τον κακό δίδυμο αδερφό του Teharonhiawáko στον μύθο δημιουργίας των Μοϊκανών. Θεωρούταν πως το όνομα του δεν έπρεπε να λεγόταν τη νύχτα.
 

## Παραπομπές

* *Το πλαίσιο είναι μεταφρασμένο απ'την Γερμανική Βικιπαίδεια*

Κατηγορία:Δορυφόροι μεταποσειδώνιων αντικειμένων
Κυρρηστική

Η **Κυρρηστική** ήταν αρχαία χώρα στη περιοχή της Συρίας που εκτεινόταν μεταξύ του όρους Αμανού, δυτικά, της Κομμαγηνής, βόρεια, του Ευφράτη (ανατολικά) και της Χαλκιδικής της Συρίας και του ποταμού ''Ορόντη'', (νότια).

Κυριότερες πόλεις της Κυρρηστικής πολλών από τις οποίες έχουν διασωθεί και νομίσματα, ήταν η Κύρρος, πρωτεύουσα αυτής, από την οποία και ονομάσθηκε η χώρα, η Βέροια Συρίας, (το σημερινό Χαλέπι), η Ιερόπολις ή Ιεράπολη Συρίας, (η παλαιά Βαμβύκη), η Ηράκλεια που απείχε περί τα 4 χλμ. από το αρχαίο ιερό της Κυρρηστίδος Αθηνάς που λατρεύονταν ιδιαίτερα στη περιοχή, καθώς και άλλες μικρότερες πόλεις όπως ο Εύρωπος, η Νικατορίς, το Ζεύγμα (παρά τον Ευφράτη) και ο Μελεάγρου Χάραξ.  

Κατά τους χρόνους του Μ. Αλεξάνδρου της χώρας αυτής και ιδιαίτερα της πόλης Βαμβύκης δυνάστευε ο Αρχιερέας Αβδ Χαδάδ (ή Αμπντ. Χαντάντ) στο όνομα του οποίου είχαν κοπεί νομίσματα. Στην εποχή των Επιγόνων Βασιλείς της περιοχής ήταν οι Σελευκίδες. Στη χώρα αυτή συνελήφθη το 286 π.Χ.  ο Δημήτριος ο Πολιορκητής από τον Σέλευκο.

Οι Κυρρηστές, όπως αναφέρονταν οι κάτοικοι της χώρας θεωρούνταν από τους πλέον απείθαρχους υπηκόους των Σελευκιδών. Αυτό αποκαλύπτεται από την μεγάλη στάση τους, επί Αντιόχου Γ΄ του Μεγάλου, που τελικά καταβλήθηκε με τακτική μάχη, όταν υποκινούμενοι από τον Αχαιό, αρνήθηκαν να ακολουθήσουν τον Ηγεμόνα τους στην κατά Βαβυλώνα εκστρατεία του. Επί Αντιόχου του Γρυπού τύραννος της Κυρρηστικής ήταν ο Ηρακλείων και μετά τον θάνατο αυτού η σύζυγός του Λαοδίκη Δ' της Συρίας και στη συνέχεια ο γιος του Διονύσιος. 
Κατά τους ρωμαϊκούς χρόνους η Κυρρηστική καταλήφθηκε και κατέστη επαρχία της Ασίας. Αργότερα η χώρα αυτή περιήλθε στη Βυζαντινή Αυτοκρατορία από την οποία και την κατέλαβαν οι Άραβες περί τον 7ο αιώνα (μ.Χ.).

## Παραπομπές


## Πηγές
* Νεώτερον Εγκυκλοπαιδικόν Λεξικόν Ηλίου τ.11ος, σ.810.
* Μεγάλη Ελληνική Εγκυκλοπαίδεια τ.ΙΕ΄, σ.495-496 
* Νέα Δομή. Τόμος 19, σελ 158

Κατηγορία:Ρωμαϊκές επαρχίες
Κατηγορία:Ιστορικές περιοχές της Συρίας
Κρικηλασία

Η  **Κρικηλασία** ήταν ομαδικό παιγνίδι, (παιδιά), των αρχαίων Ελλήνων, περισσότερο με αθλητικό χαρακτήρα, είναι ο σημερινός λεγόμενος τροχός, κοινώς ξυλίκι.

Ο Άντυλλος περιγράφει την παιδιά αυτή σημειώνοντας ότι ο τροχός της κρικηλασίας ήταν ξύλινος, είχε ύψος μέχρι το στήθος αυτών που συμμετείχαν και που τον οδηγούσαν με μια  μεταλλική ράβδο που έφερε ξύλινη λαβή καλούμενη «ελατήρ».

Ιδιαίτερα όμως οι αρχαίοι Έλληνες, κατά τον Άντυλλο, προτιμούσαν τον τροχό που έφερε «κρίκους παρακείμενους». Οι κρίκοι αυτοί  ήταν μικροί μεταλλικοί που περιέρχονταν ελεύθερα γύρω από τη στεφάνη του τροχού που ήταν μεταλλικός ή ξύλινος. Κατά τη διαδρομή δε του τροχού προστριβόμενοι οι κρίκοι αυτοί προκαλούσαν έντονο θόρυβο. Κατά τη κρικηλασία ο παίκτης δεν οδηγούσε τον τροχό σε ευθεία διαδρομή αλλά σε μαιανδρική. Για το σκοπό αυτό και ο αρχικά χρησιμοποιούμενος ευθύς ελατήρας αντικαταστάθηκε με κυρτό μεταλλικό και μάλιστα διπλά κυρτό προκειμένου ο παίκτης να κανονίζει προσφορότερα την ταχύτητα και τη διεύθυνση του τροχού.

Παραστάσεις της κρικηλασίας φέρονται σε πλήθος αγγείων από τα οποία και συμπεραίνεται ότι η παιδιά αυτή ήταν πολύ προσφιλής τόσο σε μικρά παιδιά όσο και σε νέους. Στις παραστάσεις αυτές φέρονται συνηθέστερα νεαρά μυθικά πρόσωπα όπως ο Γανυμήδης, νεαρές θεότητες, νύμφες ακόμη και ο Έρως.

## Δείτε επίσης
* Παιχνίδια στην αρχαία Ελλάδα

Κατηγορία:Αρχαία παιχνίδια
Λάριξ

Η **λάριξ** (ή σε αρσενικό γένος ο **λάρικας**, επιστ. ονομ. ***Larix***) είναι κωνοφόρο δέντρο της οικογένειας των Πευκίδων (Pinaceae). Είναι ενδημικό στο μεγαλύτερο μέρος του Βορείου Ημισφαιρίου με ψυχρό εύκρατο κλίμα, σε περιοχές με χαμηλό υψόμετρο πολύ βόρεια και πιο νότια ψηλά στα βουνά. Οι λάρικες είναι τα επικρατέστερα φυτά στα πυκνά δάση της τάιγκας στη Ρωσία και τον Καναδά. 

Είναι φυλλοβόλα δέντρα και φτάνουν από 15 μέχρι 50 μέτρα ύψος. Τα φύλλα είναι βελονοειδή, λεπτά, με μήκος 2-5 εκατοστά. Οι βελόνες κιτρινίζουν και πέφτουν στα τέλη του φθινοπώρου, αφήνοντας τα δέντρα γυμνά καθ’ όλη τη διάρκεια του χειμώνα.

Οι κώνοι της λάρικος είναι ορθοί, μικροί, με μήκος 1-9 εκατοστά και χρώμα πράσινο ή μωβ. Όταν ωριμάζουν μετά από 5-8 μήνες αποκτούν καφέ χρώμα. 

## Είδη και Ταξινόμηση

Το γένος **λάριξ** χωρίζεται σε 3 ομάδες και περιλαμβάνει 14 είδη. Στην Ευρώπη φυτρώνει το είδος (*Larix decidua* syn. *Larix europaea* - *Λάριξ η φυλλοβόλος* συνών. *Λάριξ η  ευρωπαϊκή*). Απαντάται στα βουνά της κεντρικής Ευρώπης, στις Άλπεις, στα Καρπάθια Όρη και στα πεδινά της βόρειας Πολωνίας και νότιας Λιθουανίας. Το είδος (*Larix gmelinii* - *Λάριξ του Γκμέλιν*) είναι το μοναδικό δέντρο στον κόσμο που φυτρώνει σε γεωγραφικό πλάτος 72° 30' βόρεια και αντέχει σε θερμοκρασίες κάτω από -70° C. Άλλα γνωστά είδη είναι η *λάριξ η σιβηρική* (Larix sibirica), η *λάριξ η ανατολική* (Larix occidentalis) και η *λάριξ η πολωνική* (Larix polonica).

## Η λάριξ ως μπονσάι

Η λάριξ είναι δένδρο κατάλληλο για μπονσάι, διότι ο κορμός του έχει ιδιαίτερα όμορφα χαρακτηριστικά (παραδείγματος χάρη, σκασίματα) που προσομοιώνουν την όψη ενός ώριμου δέντρου από νεανικές ηλικίες. Όμορφα δενδρύλλια του είδους *Larix decidua* μπορούν να συλλεχθούν από τη φύση και με απλή φροντίδα να δώσουν πανέμορφα μπονσάι. Φυσικά χρειάζεται προσοχή ώστε η συλλογή του δένδρου να μην γίνεται σε προστατευόμενες περιοχές όπως Εθνικά Πάρκα κλπ. Το δέντρο χρειάζεται ιδιαίτερη φροντίδα τον πρώτο χρόνο (συνήθως συλλέγεται σε μεγάλα υψόμετρα και χρειάζεται προσοχή για να επιβιώσει στις νέες συνθήκες).

Λόγω της αντοχής του σε τραχιές κλιματολογικές συνθήκες, ως μπονσάι δεν χρειάζεται προστασία το χειμώνα, παρά μόνο στις ρίζες αν η θερμοκρασία πέσει κάτω από τους -10 βαθμούς Κελσίου για πολλές συνεχόμενες ημέρες.

## Παραπομπές


## Εξωτερικοί σύνδεσμοι

Κατηγορία:Δέντρα
Κατηγορία:Πευκοειδή
Ρόνι Τζόρνταν

Ο **Ρόνι Τζόρνταν** (*Ronny Jordan*, 29 Νοεμβρίου 1962 - 13 Ιανουαρίου 2014) ήταν Άγγλος κιθαρίστας και από τους πρωτοπόρους του κινήματος της acid jazz στα τέλη του 20ού αιώνα. Επιπρόσθετα, μπορεί να συμπεριληφθεί σε αρκετά άλλα είδη της τζαζ, όπως soul jazz, contemporary jazz, jazz funk, crossover jazz και smooth jazz. 

## Βιογραφία
Γεννήθηκε ως *Ronald Laurence Albert Simpson* στο Λονδίνο. Άρχισε να γίνεται γνωστός με τη συμμετοχή του στο ηχογράφημα του ράπερ Guru *Jazzmatazz, Vol. 1*, το οποίο κυκλοφόρησε το 1993. Τα τραγούδια του επίσης παρουσιάστηκαν στο συλλεκτικό άλμπουμ *Stolen Moments: Red Hot + Cool* , το οποίο κυκλοφόρησε το 1994 για λογαριασμό της οργάνωσης Red Hot Organization. Από τα μουσικά θέματα του Τζόρνταν γνωστό είναι και το *So what*.

Από την κυκλοφορία του πρώτου του δίσκου το 1992, με τίτλο *Antidote*, τα κομμάτια του Τζόρνταν βρέθηκαν στους μουσικούς καταλόγους επιτυχιών του περιοδικού Billboard . Εξάλλου, έχει τιμηθεί με πολλά βραβεία, όπως το βραβείο ΜΟΒΟ (*The MOBO Best Jazz Act Award*) ,το βραβείο Γκίμπσον για τον καλύτερο κιθαρίστα της τζαζ ( *Gibson Guitar Best Jazz Guitarist Award*), ενώ το 2000 για το *A Brighter Day* ήταν υποψήφιος για ένα Βραβείο Γκράμι στην κατηγορία καλύτερο άλμπουμ της σύγχρονης τζαζ.

## Δισκογραφία
* *The Antidote* (1992)
* *The Quiet Revolution* (1993)
* *Light to Dark* (1996)
* *A Brighter Day* (2000)
* *Off the Record* (2001)
* *At Last* (2003)
* *After 8* (2004)

### Άλλα

* *Bad Brothers* Remix mini-album με τον DJ Krush (1994)
* *Ronny Jordan Collection* (2002)

## Παραπομπές


## Εξωτερικοί σύνδεσμοι
* Obnoxious Listener's Review of A Brighter Day

Κατηγορία:Άγγλοι μουσικοί
Μιλτιάδης (κορβέτα)

Το 1830 αναφέρεται στη δύναμη του στόλου. Ο οπλισμός ήταν 60 πυροβόλα και το πλήρωμα ήταν 140 άνδρες.

Κατηγορία:Ελληνικές Κορβέτες
Κύθνος ΙΙ (αποβατικό)

Πρώην ‘LCT-6’. Πρώην ‘LOU 1379’. Ένα από τα οκτώ (8) μικρά αποβατικά που παραχωρήθηκαν από τις ΗΠΑ (στρ. βοήθεια) το 1959 και 1960. Στο Πολεμικό Ναυτικό από το 1960 – 1993. Κατασκευάστηκε στα ναυπηγεία ‘USA – Missouri Valley Steel Inc. Levenworth, Kans’. Καθελκύστηκε το 1943. Στην ενέργεια από τις 24 Δεκεμβρίου 1943. Ύψωση Ελληνικής Σημαίας στις 21 Δεκεμβρίου 1960.

Ιδίου τύπου Κάρπαθος ΙΙ, Κάσος ΙΙΙ, Κέα, Κύθνος ΙΙ, Κίμωλος, Σίφνος, ‘ΣΚΙΑΘΟΣ’ και ‘ΣΚΟΠΕΛΟΣ’.

Εκτόπισμα  143/309 τν. -  Διαστάσεις : 119/32,7/5 πόδια. - Πρόωση : ΝΤΗΖΕΛ, 3έλικες 440 HP. – Ταχύτητα : 8 κόμβους, Οπλισμός : 2 πυρ. 20 χιλιοστών - Πλήρωμα : 13 άτομα. Στις 21/12/1960 παρελήφθη, όλα χρησιμοποιούνται σε αποβατικές επιχειρήσεις-μεταφερόμενα με τα LSD, όπως το ΝΑΥΚΡΑΤΟΥΣΑ-καθώς και για τις μεταφορές λιμένων. Παροπλίστηκε στις 10 Μαρτίου 1993.
## Πηγές
* www.navsource.org

Κατηγορία:Ελληνικά αποβατικά
Κάσος ΙΙΙ (αποβατικό)

Πρώην ‘USS LCU 1382’. Κατασκευάστηκε στα ναυπηγεία ‘USA – Mare Island Naval Shipyard, Mare Island Cal’. Καθελκύστηκε στις 30 Νοεμβρίου 1944. Παρελήφθη για λογαριασμό του Στόλου στις 17 Οκτωβρίου 1960 στον Ναύσταθμο της Σαλαμίνας. Ένα από τα οκτώ (8) μικρά αποβατικά που παραχωρήθηκαν από τις ΗΠΑ (στρ. βοήθεια) το 1959 και 1960.

Ιδίου τύπου Κάρπαθος ΙΙ, **Κάσος ΙΙΙ**, Κέα, Κύθνος ΙΙ, Κίμωλος, Σίφνος, ‘ΣΚΙΑΘΟΣ’ και ‘ΣΚΟΠΕΛΟΣ’.

Εκτόπισμα  143/309 τν. -  Διαστάσεις : 119/32,7/5 πόδια. - Πρόωση : ΝΤΗΖΕΛ, 3έλικες 440 HP. – Ταχύτητα : 8 κόμβους, Οπλισμός : 2 πυρ. 20 χιλιοστών - Πλήρωμα : 13 άτομα. Στις 21/12/1960 παρελήφθη, όλα χρησιμοποιήθηκαν σε αποβατικές επιχειρήσεις-μεταφερόμενα με τα LSD, όπως το ΝΑΥΚΡΑΤΟΥΣΑ-καθώς και για τις μεταφορές λιμένων. Παροπλίστηκε στις 5 Ιουνίου 1991.

## Πηγές
*www.navsource.org

Κατηγορία:Ελληνικά αποβατικά
Κατηγορία:Κάσος
Συγκρότημα εκτοξεύσεων 32

Το ***συγκρότημα εκτοξεύσεων*** πυραύλων με τον αριθμό ***LC-32*** στο ακρωτήριο Κανάβεραλ ήταν διαστημική βάση της Πολεμικής Αεροπορίας στην περιοχή του νησιού Merritt στην Φλόριντα. Οι εγκαταστάσεις του αποτελούνται από μια εξέδρα εκτόξευσης (LC-32A) και το «γκαράζ» πυραύλων (LC-32B).
Χρησιμοποιήθηκε από την Πολεμική Αεροπορία της Αμερικής την δεκαετία του 1960 σε συνδυασμό με το LC-31 για την πραγματοποίηση των δοκιμαστικών εκτοξεύσεων διηπειρωτικών πυραύλων τύπου Minuteman. Η εξέδρα εκτόξευσης LC-32A δεν χρησιμοποιήθηκε ποτέ. Όλες οι εκτοξεύσεις έγιναν από το «γκαράζ» LC-32B.

## Εξωτερικοί σύνδεσμοι

* Astronautix: LC-32A, LC-32B (englisch)

Κατηγορία:Συγκροτήματα εκτόξευσης πυραύλων Κέιπ Κανάβεραλ
Κίμωλος (αποβατικό)

Πρώην *USS LCU 971*. Κατασκευάστηκε στα ναυπηγεία «USA – Mare Island Naval ShipYard. Mare Island Cal». Στην ενεργεία στις 1 Φεβρουαρίου 1944. Παρελήφθη με το Κάρπαθος στις 21 Δεκεμβρίου 1960. (Ύψωση Ελληνικής Σημαίας) Ένα από τα οκτώ (8) μικρά αποβατικά που παραχωρήθηκαν από τις ΗΠΑ (στρ. βοήθεια) το 1959 και 1960. Στις 21/12/1960 παρελήφθη, όλα χρησιμοποιούνται σε αποβατικές επιχειρήσεις-μεταφερόμενα με τα LSD, όπως το ΝΑΥΚΡΑΤΟΥΣΑ-καθώς και για τις μεταφορές λιμένων. Παροπλίστηκε στις 15 Σεπτεμβρίου 1992.

Ιδίου τύπου Κάρπαθος ΙΙ, Κάσος ΙΙΙ, Κέα, Κύθνος ΙΙ, **Κίμωλος**, Σίφνος, ΣΚΙΑΘΟΣ και ΣΚΟΠΕΛΟΣ.

Κατηγορία:Ελληνικά αποβατικά
Συγκρότημα εκτοξεύσεων 30

Το ***συγκρότημα εκτοξεύσεων*** πυραύλων με τον αριθμό ***LC-30*** στο ακρωτήριο Κανάβεραλ ήταν διαστημική βάση της Πολεμικής Αεροπορίας στην  περιοχή του νησιού Merritt στην Φλόριντα. Χρησιμοποιήθηκε 
την δεκαετία του 60 σε συνδυασμό με κινητές εξέδρες εκτόξευσης για τα δοκιμαστικά του πυραύλου μέσου βεληνεκούς Pershing.
## Εξωτερικοί σύνδεσμοι
* LC-30 bei Astronautix (αγγλικά)

Κατηγορία:Συγκροτήματα εκτόξευσης πυραύλων Κέιπ Κανάβεραλ
Συγκρότημα εκτοξεύσεων 29

Το ***συγκρότημα εκτοξεύσεων*** πυραύλων με τον αριθμό ***LC-29*** στο ακρωτήριο Κανάβεραλ ήταν διαστημική βάση της Πολεμικής Αεροπορίας στην  περιοχή του νησιού Merritt στην Φλόριντα. Χρησιμοποιήθηκε 
από το Πολεμικό Ναυτικό της Αμερικής την δεκαετία του 60 για τα δοκιμαστικά του πυραύλου μέσου βεληνεκούς Polaris. Χρησιμοποιήθηκε επίσης από την Πολεμική Αεροπορία της Αμερικής από τα μέσα και μέχρι το τέλος της δεκαετίας του 1970 για τα δοκιμαστικά του βρετανικού πυραύλου Chevaline-Polaris. Η εξέδρα LC-29B λειτούργησε μόνο μια φορά.
## Εξωτερικοί σύνδεσμοι
* Astronautix: LC-29A, LC-29B

Κατηγορία:Συγκροτήματα εκτόξευσης πυραύλων Κέιπ Κανάβεραλ
Συγκρότημα εκτοξεύσεων 22

Το ***συγκρότημα εκτοξεύσεων*** πυραύλων με τον αριθμό ***LC-22*** στο ακρωτήριο Κανάβεραλ ήταν διαστημική βάση της Πολεμικής Αεροπορίας στην  περιοχή του νησιού Merritt στην Φλόριντα. Χρησιμοποιήθηκε 
σε συνδυασμό με το **LC-22** την δεκαετία του 60 για τα δοκιμαστικά των πυραύλων Goose και Mace. Μετά σταμάτησε να λειτουργεί και απενεργοποιήθηκε επίσημα στις αρχές της δεκαετίας του 1970.
## Εξωτερικοί σύνδεσμοι
 φωτογραφίες του Complex 22

Κατηγορία:Συγκροτήματα εκτόξευσης πυραύλων Κέιπ Κανάβεραλ
Δήμος Λαμιέων (πρόγραμμα Καποδίστριας)

Ο **δήμος Λαμιέων** του προγράμματος Καποδίστριας ήταν δήμος που λειτούργησε την περίοδο 1999-2010. Συστάθηκε με το πρόγραμμα Καποδίστριας από τη συνένωση του παλαιότερου δήμου Λαμιέων και των γειτονικών του παλαιότερων κοινοτήτων, που αποτέλεσαν στη συνέχεια τα δημοτικά διαμερίσματα του δήμου. Το 2010 καταργήθηκε και εντάχθηκε στον νέο διευρυμένο δήμο Λαμιέων. Βρισκόταν στο κεντρικό τμήμα του νομού και συνόρευε με τους δήμους Ξυνιάδας και Δομοκού στα βόρεια, με τους δήμους Στυλίδας και  Μώλου στα ανατολικά με τον δήμο Λειανοκλαδίου στα δυτικά και με τον δήμο Γοργοποτάμου στα νότια. Ο δήμος Λαμιέων καταλάμβανε έκταση 413.930 στρεμμάτων και είχε συνολικό πληθυσμό 58.601 κατοίκους (οι 46.406 από αυτούς ζουν στην πόλη της Λαμίας). Ο δήμος Λαμιέων σε ένα μεγάλο μέρος του ήταν πεδινός, ενώ το ορεινό του τμήμα επεκτεινόταν στα βουνά Οίτη στα νότια και Όθρυς στα βόρεια.

Ο δήμος περιελάμβανε τα παρακάτω δημοτικά διαμερίσματα και οικισμούς:
: ** Δ.δ. Λαμιέων  ** -- η Λαμία [ 46.406 ]
: ** [[Δημοτικό διαμέρισμα Αγίας Παρασκευής Λαμίας|Δ.δ. Αγίας Παρασκευής]] ** (Λιμογαρδίου) [ 1.012 ]
::* η Αγία Παρασκευή [ 957 ]
::* η Αγραδούλα [ 2 ]
::* το Λιμογάρδι [ 35 ]
::* το Παλαιοχώρι [ 18 ]
: ** Δ.δ. Ανθήλης  ** -- η Ανθήλη [ 1.475 ]
: ** Δ.δ. Δίβρης  ** -- η Δίβρη [ 302 ]
: ** [[Δημοτικό διαμέρισμα Θερμοπυλών Λαμίας|Δ.δ. Θερμοπυλών]] ** [ 565 ]
::* οι Θερμοπύλες [ 273 ]
::* τα Λουτρά Θερμοπυλών [ 292 ]
: ** [[Δημοτικό διαμέρισμα Καλαμακίου Λαμίας|Δ.δ. Καλαμακίου]] ** [ 316 ]
::* το Καλαμάκι [ 302 ]
::* η Μονή Αντινίτσης [ 14 ]
: ** Δ.δ. Κόμματος  ** -- το Κόμμα [ 710 ]
: ** Δ.δ. Κωσταλέξη  ** -- ο Κωσταλέξης [ 753 ]
: ** [[Δημοτικό διαμέρισμα Λυγαριάς Λαμίας|Δ.δ. Λυγαριάς]] ** [ 807 ]
::* η Λυγαριά [ 573 ]
::* η Αγριλιά [ 234 ]
: ** Δ.δ. Μεγάλης Βρύσης  ** -- Μεγάλη Βρύση [ 890 ]
: ** Δ.δ. Ροδίτσης  ** -- η Ροδίτσα [ 2.632 ]
: ** Δ.δ. Σταυρού  ** -- ο Σταυρός [ 2.090 ]
: ** [[Δημοτικό διαμέρισμα Φραντζή Λαμίας|Δ.δ. Φραντζή]] ** [ 643 ]
::* ο Φραντζής [ 471 ]
::*  τα Ζακαίικα [ 89 ]
::* ο Υδρόμυλος [ 83 ]

## Εξωτερικοί σύνδεσμοι
*Δήμος Λαμιέων

Λαμιεω
Δήμος Τριπόλεως (πρόγραμμα Καποδίστριας)

Ο **δήμος Τριπόλεως** του προγράμματος Καποδίστριας ήταν δήμος που λειτούργησε την περίοδο 1999-2010. Συστάθηκε με το πρόγραμμα Καποδίστριας από τη συνένωση του παλαιότερου δήμου Τριπόλεως και των γειτονικών του παλαιότερων κοινοτήτων, που αποτέλεσαν στη συνέχεια τα δημοτικά διαμερίσματα του δήμου. Το 2010 καταργήθηκε και εντάχθηκε στον νέο διευρυμένο δήμο Τρίπολης. Βρίσκόταν στο κεντρικό τμήμα του νομού και περικλυόταν από τους δήμους Φαλάνθου, Βαλτετσίου, Μαντίνειας, Κοριθίου και Τεγέας. Ο δήμος  αποτελούταν από 11 δημοτικά διαμερίσματα και είχε συνολικό πληθυσμό 28.976 κατοίκους, εκ των οποίων οι 25.560 ζουσαν στην πόλη της Τρίπολης. Ο δήμος καταλάμβανε το μεγαλύτερο τμήμα του οροπεδίου της Τρίπολης που σχηματίζεται ανάμεσα στα όρη Μαίναλο και Πάρνωνας.

## Διαίρεση
Ο δήμος Τριπόλεως περιλάμβανε τα παρακάτω δημοτικά διαμερίσματα και οικισμούς:
: ** [[Δημοτικό διαμέρισμα Τριπόλεως|Δ.δ. Τριπόλεως]] ** [ 25.570 ]
::* η Τρίπολη [ 25.520 ]
::* η Μηλιά Τριπόλεως [ 50 ]
: ** Δ.δ. Αγίου Βασιλείου Μαντινείας  ** -- ο Άγιος Βασίλειος [ 174 ]
: ** Δ.δ. Αγίου Κωνσταντίνου  ** -- ο Άγιος Κωνσταντίνος [ 1.260 ]
: ** Δ.δ. Ευάνδρου  ** -- το Εύανδρον [ 40 ]
: ** [[Δημοτικό διαμέρισμα Θάνα Τριπόλεως|Δ.δ. Θάνα]] ** [ 292 ]
::* ο Θάνας [ 237 ]
::* ο Περπατάρης [ 55 ]
: ** [[Δημοτικό διαμέρισμα Μάκρης Τριπόλεως|Δ.δ. Μάκρης]] ** [ 471 ]
::* η Μάκρη [ 175 ]
::* το Σανατόριον Μάκρης [ 296 ]
: ** Δ.δ. Μερκοβουνίου  ** -- το Μερκοβούνιον [ 370 ]
: ** Δ.δ. Παλλαντίου  ** -- το Παλλάντιον [ 244 ]
: ** Δ.δ. Πελάγους  ** -- το Πέλαγος [ 121 ]
: ** [[Δημοτικό διαμέρισμα Περθωρίου Τριπόλεως|Δ.δ. Περθωρίου]] ** [ 100 ]
::* το Περθώριον [ 95 ]
::* η Μονή Επάνω Χρέπας [ 5 ]
: ** [[Δημοτικό διαμέρισμα Σκοπής Τριπόλεως|Δ.δ. Σκοπής]] ** [ 334 ]
::* η Σκοπή [ 182 ]
::* τα Χάνια [ 152 ]

## Εξωτερικοί σύνδεσμοι
* Δήμος Τριπόλεως

Τ